*És aki elküldött engem, velem van: nem hagyott egyedül, mert mindig azt teszem, ami neki kedves.”*  (Jn 8,29)

Valaki mindig Jézussal volt. Nem is akárki, a Mindenható Isten. Ha ez a tény olyan információt hordoz, amire neked is szükséged volna, akkor elárulom: ez mindenki számára elérhető. Az Ő jelenléte biztos.

Jézus megtapasztalta, hogy az emberek nincsenek mindig mellette, még tanítványai is elhagyták. Aki Őt elküldte, az Atya mindig Vele volt. Volt ennek egy titka is: mindig azt tette Jézus, ami az Atyának kedves.

Ugyanaz a lehetőség mindannyiunk számára adott. El kell fogadni Jézus kereszthalálának érvényességét önmagunk számára és Ő mindig velünk van. A kereszt elindítja ezt a folyamatot. A te életedben is valóság már? *Vadon Gyula*